जबलपुर/छिंदवाड़ा. बारहवीं की परीक्षा में बैठी जिला पंचायत अध्यक्ष की एक मांग से इन दिनों प्रशासन में उथल-पुथल मची हुई है। दरअसल, तामिया परीक्षा केंद्र में प्राइवेट परीक्षार्थी के रूप में पेपर दे रही जिपं. अध्यक्ष कांता ठाकुर को विशेष कक्ष चाहिए। इस आशय का उल्लेख करके केंद्राध्यक्ष ने प्रशासन से मार्गदर्शन मांगा है। अब केेंद्राध्यक्ष परेशान है कि इस डिमांड को कैसे पूरा किया जाए।
हालांकि इस मामले में जिपं. अध्यक्ष का कहना है कि हमने ऐसी कोई डिमांड केंद्राध्यक्ष से नहीं की है, लेकिन चूंकि पत्र केंद्राध्यक्ष की और से आया है ऐसे में शिक्षा विभाग के आला अधिकारी भी फाइलों को खंगालने में लगे हैं कि बोर्ड परीक्षाओं में ऐसा कोई प्रावधान है या नहीं।
अध्यक्ष बोली.. मोदीजी से प्रेरणा लेकर दे रही हूं परीक्षा
इस मामले में जिला पंचायत अध्यक्ष कांता ठाकुर का स्पष्ट कहना है कि मेरी तरफ से अलग कक्ष की कोई डिमांड नहीं की गई। हमारे प्रधानमंत्री नरेंद्र मोदी शिक्षा को बढ़ावा देने का प्रयास कर रहे हैं। मैं भी उन्हीं से प्रेरणा लेकर परीक्षा दे रही हूं। मेरे बच्चे भी ये चाहते थे कि मैं आगे पढ़ूं। केंद्राध्यक्ष ने कैसे इस संदर्भ में पत्र व्यवहार किया ये मेरी समझ से परे हैं।
इनका कहना है...
- अलग रूम दिया जा सकता है या नहीं ऐसे कोई प्रावधान की जानकारी हमें नहीं है। जेके जैन कलेक्टर, छिंदवाड़ा
- दिव्यांग विद्यार्थियों के लिए अलग कक्ष और अटैंडर की सुविधा है। शेष किसी के लिए ऐसी कोई व्यवस्था का प्रावधान नहीं है। अरूण इंगले, जिला शिक्षा अधिकारी
hin_Deva hin_Deva hin_Deva hin_Deva hin_Deva hin_Deva hin_Deva